柴廣敬

柴廣敬（），名钦，以字行，浙江余姚人。明朝翰林。

生平
永乐二年（1404年），柴廣敬中式甲申科二甲第四十四名进士，选翰林院庶吉士《明太宗實錄》（卷38）：“先是  上命翰林院学士兼右春坊大学士解缙等于新进士中选质英敏者俾就文渊阁进其学至是缙等选修撰曾启编修周述周孟简庶吉士杨相刘子钦彭汝器王英王直余鼎张敞王训柴广敬王道熊直陈敬宗沈升洪顺章朴余学夔罗汝敬卢翰汤流李时勉段民倪维哲袁天禄吾绅杨勉二十八人入见  上谕勉之曰人湏立志志立则功就天下古今之人未有无志而能建功成事其汝等简拔于千百人中为进士又简拔于进士中至此固皆今之英俊然当立心远大不可安于小成为学必造道德之微必具体用之全为文必并驱班马韩欧之间如此立心日进不已未有不成者古人文学之至岂皆天成亦积功所至也汝等勉之朕不任尔以事文渊阁古今载籍所萃尔各食其禄日就阁中恣尔玩索务实得于已庶国家将来皆得尔用不可自怠以孤朕期待之意时进士周忱自陈年少愿进学”，編撰永樂大典，分修礼、乐、音韵等书。永樂四年（1406年）積勞卒。時同在翰林院讀書之王訓、湯流亦卒，朱棣聞訊，歎息不已《明太宗實錄》（卷59）：上闻翰林院读书庶吉士王训汤流柴广敬相应病卒叹息谓侍臣曰朕深有望文学之士复前古之盛故简拔此二十八人者加厚作餋之庶天下才俊有闻而兴起者曾不几时连失三人何其成之难而丧之易也咨嗟久之。《國朝獻徵錄·卷之二十二·翰林柴欽傳》：柴廣敬諱欽會稽餘姚人祖用中父伯玉皆早世母陶氏踵其姑跡力守節以不隕柴氏家聲廣敬九歲孤然得所仰給以就師問業不隳志於他技雜巧者母之力也年十二三時?詩文往往有長成人調度鄉前進器重之皆謂伯玉有子柴氏將復振矣尋入邑學?弟子員學友見其端重無戲態與辨疑義又能言人所未言皆自喜以?交得人永樂癸未捧鄉書明年上春官第進士時太宗文皇帝初御極拳拳於作興儒術文士選進士中頴異之尤者二十八人象天之列宿使?庶吉士翰林欲其盡讀天下書必如古聞人之能以文名當世廣敬在列益感激奮勵務進其學窮日夜而書不絕聲累積之厚故施諸文也質而華汪洋而沉著不蹈襲陳腐而駸駸欲追古人轍跡尤善?賦每出一篇輒玩味人口會朝廷纂修大典徵天下遺書備採摭廣敬進言其師國學典簿趙撝謙訂聲音文字通可收錄遂奉命馳傳即其家取之既至京師與纂修職分修禮樂音韻書日進退館閣勞心思於考索編著縉紳皆閔其勤葢其平生刻苦清勵出於天性然也卒以劬悴致疾歿沒時年三十六京師士大夫不問交不交者莫不惜之。。

参考文献

Category:明朝庶吉士
Category:余姚人
G